Държавен вестник, бр. 62, 2019 г., стр. 23

БРОЙ  62	
Д Ъ Р Ж А В Е Н  В Е С Т Н И К 	
СТР.  23  
преподаватели или изследователи с продъл­
жителност на всяка една от тях не по-малко 
от три месеца.
2. Култура и изкуства
Член 2
Страните поощряват установяването на 
директни контакти и обмена на делегации, 
мениджъри и експерти между културните 
институции на двете държави с цел насърчава­
нето на сътрудничеството в областта на кул­
турата, културното наследство и изкуствата.
Член 3
Страните обменят информация и отправят 
покани към делегации и творчески колективи 
от другата страна за участие в международни 
фестивали на изкуствата, които се провеждат 
на територията на съответната страна.
Член 4
Страните поощряват организирането на 
културни събития, в това число прожекции 
на филми, фотоизложби и др., по повод на­
ционални празници на другата страна.
Член 5
Страните ще си сътрудничат в областта 
на киното и ще насърчават:
– обмена на игрални и документални 
филми;
– участието на български филми и филми 
от КНДР в международните фестивали, про­
веждани в Република България и Корейската 
народнодемократична република;
– организирането на реципрочна основа 
на Дни на българското кино в Корейската 
народнодемократична република и Дни на 
киното на КНДР в Република България.
Член 6
Страните поощряват директното сътруд­
ничество между техните национални библи­
отеки чрез обмяна на опит и информация 
за развитието на библиотечното дело и с 
цел улесняване на взаимното опознаване на 
историята, културата и традициите на двете 
страни.
Член 7
Страните ще си сътрудничат чрез обмен 
на информация за предотвратяване на не­
законната търговия с културни ценности, 
както и за връщане на незаконно изнесени и 
внесени културни ценности в съответствие с 
разпоредбите на международните спогодби, 
обвързващи за двете държави, и тяхното на­
ционално законодателство.
3. Радио, телевизия и печат
Член 8
Страните насърчават директния контакт, 
сътрудничеството и обмяната между техните 
национални институции за радиоразпръскване.
Член 9
Страните поощряват сътрудничеството в 
областта на телевизионното разпръскване на 
базата на директни контакти.
Член 10
Страните развиват сътрудничеството между 
съответните институции на двете държави 
чрез обмяна на специалисти в областта на 
печата, публикуването, издаването на книги 
и разпространението на публикации. 
Член 11
Страните поощряват съответните орга­
низации на другата страна да участват в 
международни панаири на книгата и други 
подобни събития, които се провеждат на 
техните територии.
Всяка страна изпраща на другата страна 
информация, необходима при провеждането 
на тези събития, не по късно от два месеца 
до откриването им.
4. Здравеопазване, младеж и спорт
Член 12
Страните координират обмяната на опит 
и делегации и поощряват директния кон­
такт между съответните институции (висши 
учебни заведения, лечебни заведения и др.) 
на двете държави в областта на медицината 
и здравеопазването.
Член 13
Страните поощряват обмяната и сътруд­
ничеството между младежите и младежките 
организации на двете държави. 
Член 14
Страните поощряват атлети и спортни де­
легации да участват в международни състеза­
ния и подобен род спортни събития, които се 
провеждат на територията на другата държава.
5. Общи разпоредби
Член 15
По взаимно съгласие между двете страни 
други събития могат също да бъдат организи­
рани, стига те да са в съответствие с целите 
на тази Програма.
Ако някоя от страните желае да въведе 
каквито и да са промени в тази Програма 
по време на нейното прилагане, въпросът ще 
бъде решен по взаимно съгласие.
Член 16
Институциите, свързани с прилагането на 
Програмата, могат да подписват споразумения 
за взаимно сътрудничество.
Член 17
До пет (5) деца на дипломати от посолствата 
на всяка от страните се обучават в държав­
ните и общинските средни и висши училища 
(с изключение на училищата по изкуства и 
медицина) на другата страна без заплащане на 
такси за обучение до приключване на дълго­